एंबुलेंस पलट गई फिर कुछ दूर घिसटी; केरल की घटना, मरीज समेत 3 घायल
Kerala Minister Car Ambulance Accident Video केरल में शिक्षा मंत्री के काफिले में चल रही कार ने चौराहे पर एक एंबुलेंस को टक्कर मार दी। इससे एंबुलेंस पलटकर कुछ दूर तक घिसटते हुए चली गई। हादसे में एंबुलेंस में मौजूद मरीज समेत तीन लोग घायल हो गए। इससे जुड़ा वीडियो सोशल मीडिया पर वायरल हो रहा है
केरल में शिक्षा मंत्री के काफिले में चल रही पुलिस की जीप ने गुरुवार को चौराहे पर एक एम्बुलेंस को टक्कर मार दी। टक्कर लगते ही एम्बुलेंस पलट गई। हादसे में मरीज समेत तीन लोग घायल हो गए।
हादसे के बाद मौके पर मौजूद पुलिसकर्मियों और स्थानीय लोगों ने एम्बुलेंस में सवार लोगों को बाहर निकाला। उन्हें इलाज के लिए अस्पताल में भर्ती कराया गया है।
एम्बुलेंस को टक्कर मारने के बाद जीप एक बाइक से भी टकराई, हालांकि बाइक और उस पर सवार दो लोगों को कोई नुकसान नहीं हुआ।
ट्रैफिक पुलिसकर्मी एम्बुलेंस के नीचे आते-आते से बचा
घटना केरल के कोट्टारक्कारा के पुलमन जंक्शन की है। केरल के शिक्षा मंत्री वी. शिवनकुट्टी का काफिला चौराहे से गुजर रहा था। इसी दौरान काफिले में चल रही पुलिस जीप ने सामने से गुजर रही एम्बुलेंस में टक्कर मार दी।
इससे एम्बुलेंस पलटकर कुछ दूर तक घिसटते हुई गई। इस दौरान चौराहे पर तैनात एक ट्रैफिक पुलिसकर्मी एम्बुलेंस के नीचे आते-आते बचा।
CCTV में कैद हुई घटना
यह पूरा घटनाक्रम चौराहे पर लगे CCTV में कैद हो गया। फुटेज में हादसे के बाद मंत्री की गाड़ी वहां से निकलते हुए दिख रही है। हालांकि, मीडिया रिपोर्ट्स में दावा किया जा रहा है कि मंत्री कार सड़क किनारे लगाकर कुछ देर वहां रुके थे और घायलों का हाल भी पूछा। घटना का वीडियो वायरल होने के बाद लोग हादसे के लिए मंत्री को जिम्मेदार मान रहे हैं।
सड़क हादसों से जुड़ी अन्य खबरें पढ़ें...
UP के प्रतापगढ़ में सवारियों से भरे टैंपो को टैंकर ने टक्कर मारी, 9 की मौत 
यूपी के प्रतापगढ़ के लीलापुर में सोमवार शाम को भीषण सड़क हादसा हो गया। टैंकर की टक्कर से टैंपो में सवार 9 लोगों की मौत हो गई, जबकि पांच लोग गंभीर रूप से घायल हो गए। हादसे के बाद टैंकर सड़क पर पलट गया। पढ़ें पूरी खबर...